## ПУБЛИЧНА ПОКАНА С ПРЕДМЕТ: Изграждане на обект: „Рехабилитация и реконструкция на пътно кръстовище на довеждащ път ОТ9482 – събирателна улица в Индустриален парк, гр. Русе”

**ПЪЛНО ОПИСАНИЕ НА ОБЕКТА НА ПОРЪЧКАТА**

* **Обектът е Трета категория**
* **Рехабилитацията и реконструкцията на обекта включва:**

1. Реконструкция на пътното кръстовище на довеждащ път ОТ9482 – събирателна улица в Индустриален парк гр. Русе чрез уширяване на събирателната улица и обособяване на допълнителни пътни ленти;

2. Изграждане на линейно отводняване на довеждащия път в участъка пред „ВИТТЕ Аутомотив България” ЕООД и отвеждане на повърхностните води в съществуващата канализационна мрежа;

3. Обособяване на тротоар с бордюри в зоната на кръстовището и по северната част на довеждащата улица;

4. Реконструкция на съществуваща ел. мрежа;

5. Изготвяне на цифров модел на строежа;

* **За обекта е разработен инвестиционен проект по части:** Пътна, ВиК, Електро и ПБЗ с количествена сметка на видовете СМР. Проектосметната документация се намира в Община Русе, ул. „Олимпи Панов” № 6, ет. 2, ст. 7.
* **За изпълнението на СМР е необходимо да се:**
1. Спазват одобрените строителни книжа;
2. Използват качествени материали по БДС.
* **Ориентировъчна стойност на поръчката с ДДС - 102 154, 00лв**
* **Срок за изпълнение -** 60 календарни дни след подписването на протокол №2 за откриване на строителната площадка.
* **Квалификационни изисквания към кандидатите**

1. Изпълнителят да е член на Камарата на строителите в България, да бъде вписан в централния професионален регистър на строителите в България и да бъде регистриран за изпълнение на обекти трета категория съгласно ЗУТ и притежава втора група /транспортна инфраструктура/ съгласно ЗКС за изпълнението на обекта.

2. Кандидатът да има опит в реализация на еднакво или сходно строителство на инфраструктурни обекти. Същият да се докаже със списък на строителството, изпълнено през последните 5 години, считано от датата на подаване на офертата, което е еднакво или сходно с предмета на поръчката, както и декларация с посочени публични регистри, в които се съдържа информация за актовете за въвеждане на строежите в експлоатация, която информация включва данни за компетентните органи, които са издали тези актове, стойността, датата, на която е приключило изпълнението, мястото и вида на строителството, или удостоверения за добро изпълнение, които съдържат стойността, датата, на която е приключило изпълнението, мястото, вида и обема на строителството, както и дали е изпълнено в съответствие с нормативните изисквания; удостоверенията съдържат и дата и подпис на издателя и данни за контакт, или копия на документи, удостоверяващи изпълнението, вида и обема на изпълнените строителни дейности.

3. Заверено копие от сертификат за внедрена система за управление на качество ISO 9001:2008, Заверено копие от сертификат за внедрена система за управление на здравословни и безопасни условия на труд OHSAS 18001:2007, Заверено копие от сертификат за внедрена система за опазване на околната среда ISO 14001:2004 или еквивалентни такива, с обхват на дейностите по предмета на поръчката.

4. Изпълнителят да посочи ръководител за изпълнение на обекта – име, с квалификация строителен инженер магистър.

5. При сключване на договора избраният изпълнител да представи заверено от него копие от валидна застрахователна полица за сключена задължителна застраховка за професионална отговорност на участника по член 171 ал.1, т.1 от ЗУТ за строителство.

* **Начин на плащане /аванс, разсрочено, по банков път и др. -** Банков път, след приемането на обекта от държавна приемателна комисия
* **Изисквания за качество**

При изпълнение на строително-ремонтните работи да се използват материали, отговарящи на БДС и се спазва пълният технологичен ред при извършване на отделните видове работа. Да се спазва Наредба №2 за минимални изисквания за здравословни и безопасни условия на труд при извършване на СМР.

* **Критерии за оценка на предложението и определяне на тежестта им в комплексната оценка** - Най- ниска предлаганата цена.